Toshkentda yo‘l harakatini tartibga soluvchi xodimni mashina urib ketdi

17-dekabr, seshanba kuni ertalab Toshkentdagi Shahrisabz va Mustaqillik ko‘chalari kesishmasida YHXBB xodimi bilan yo‘l-transport hodisasi sodir bo‘ldi. Bu haqda “Uz24” nashri xabar berdi.

 Videolavhadan skrinshot
Ma’lum bo‘lishicha, yo‘l harakatini tartibga soluvchi xodim mumkin bo‘lmagan joydan yo‘lni kesib o‘tishga urinayotgan qizni to‘xtatib qolishga harakat qilgan. Shu vaqtda uni Chevrolet Lacetti avtomobili urib ketgan.
Ushbu voqea aks etgan videolavhani ko‘rib, yengil nafas olish mumkin: yo‘l-transport hodisasi natijasida hech kimga jiddiy zarar yetmagan. Mashina turtib ketgach, xodim o‘zini o‘nglab olishga muvaffaq bo‘lgan.

Eslatib o‘tamiz, 15-dekabrdan 15-yanvarga qadar Vazirlar Mahkamasining buyrug‘i bilan respublikamizda harakat xavfsizligi oyligi o‘tkazilmoqda.
YXXBB ma’lumotlariga qaraganda, joriy yilning 11 oyi davomida mamlakatimizda 3 million 104 ming 680 ta yo‘l harakati qoidalari buzilish holati ro‘yxatga olingan, shulardan 1 million 279 ming 280 tasi qo‘pol holatlardir.
Yo‘l qo‘yilgan xatolarning eng ko‘pi — 734,86 mingtasi xavfsizlik kamarini ishlatmaslik, 37,4 mingtasi boshqaruv paytida mobil telefonlardan foydalanish holatlari bo‘lgan.
41,79 ming holatda haydovchilar avtotransport vositasini mast holatda boshqargan, 18,58 mingtasi — oynalari qoraytirilgan transport vositasidan goydalangan va 5491 tasi — salonning old qismiga monitor o‘rnatgan.